סדריק בקאמבו

סדריק בקאמבו (בצרפתית: Cédric Bakambu; נולד ב-11 באפריל 1991) הוא כדורגלן מהרפובליקה הדמוקרטית של קונגו יליד צרפת המשחק בעמדת החלוץ בריאל בטיס. בקאמבו התחיל לשחק כדורגל בקבוצת הילדים של איברי ובגיל 15 הצטרף למחלקת הנוער של סושו. ב-7 באוגוסט 2010 ערך את הופעת הבכורה שלו בקבוצה הבוגרת בניצחון 1-2 נגד ארל. חודש חתם לשלוש שנים במועדון. ב-17 בספטמבר 2011 בקאמבו הבקיע את שערו הראשון בקריירה בתיקו 2-2 נגד ליל. בעונת 2013/2014 כבש 7 שערים ב-31 משחקים. ב-23 במרץ 2014 הורחק אחרי נגיעת יד בהפסד 2-1 לסנט אטיין. ב-1 בספטמבר 2014 חתם בבורסאספור מליגת העל הטורקית תמורת 1.8 מיליון אירו ומשכורת של 800 אלף אירו לעונה. 3 ימים לאחר מכן ערך את הופעת הבכורה שלו בקבוצה בניצחון 1-2 נגד ג'נצ'לרבירלי. ב-19 באוקטובר הבקיע צמד בתיקו 2-2 נגד אסקישהירספור. 6 ימים לאחר מכן כבש את השלושער הראשון שלו בקריירה בניצחון 0-5 נגד באליקסירספור. במסגרת הגביע הטורקי הבקיע 8 שערים ב-12 משחקים והיה מלך שערי המפעל באותה עונה כאשר בורסאספור הפסידה בגמר 1-0 לגלאטסראיי. ב-19 באוגוסט 2015 חתם לחמש שנים בוויאריאל מהלה ליגה. 4 ימים לאחר מכן ערך את הופעת הבכורה שלו בקבוצה בתיקו 1-1 נגד ריאל בטיס. ב-17 בספטמבר ערך את הופעת הבכורה שלו בזירה האירופית בהפסד 2-1 לראפיד וינה במסגרת שלב הבתים בליגה האירופית. ב-22 באוקטובר הבקיע את שער הבכורה שלו באירופה בניצחון 0-4 נגד דינמו מינסק. ב-10 במרץ הבקיע צמד בניצחון 0-2 נגד באייר לברקוזן במסגרת שמינית הגמר של המפעל. ברבע הגמר הבקיע צמד בניצחון 3-6 נגד ספרטה פראג. את העונה סיים עם 9 שערים במפעל כאשר רק אריץ אדוריץ מאתלטיק בילבאו הבקיע יותר ממנו. ב-1 באוקטובר 2017 הבקיע שלושער בניצחון 0-3 נגד אייבר. שבוע לאחר מכן הבקיע צמד בניצחון 1-2 נגד ז'ירונה והבקיע גם בניצחון 0-4 נגד לאס פאלמאס. בסיום החודש נבחר לכדורגלן החודש בלה ליגה והפך לכדורגלן האפריקאי הראשון שזוכה בתואר. ב-28 בפברואר 2018 חתם בבייג'ינג גואואן מליגת העל הסינית תמורת 40 מיליון אירו. בבייג'ינג שיחק ארבע עונות. ב-13 בינואר 2022, בקאמבו חתם לשנתיים וחצי באולימפיק מרסיי מליגה 1. ב-16 בספטמבר 2022 בקאמבו חתם לשלוש שנים באולימפיאקוס מליגת העל היוונית. ב-29 ביוני 2023 חתם לשנתיים בא-נסר מליגת העל של איחוד האמירויות הערביות. ב-23 ביולי 2023 חתם לשנתיים בגלאטסראיי מליגת העל הטורקית תמורת שכר של 700 אלף אירו. ב-2 באוגוסט ערך את הופעת הבכורה שלו בקבוצה במשחק במסגרת מוקדמות ליגת האלופות נגד ז'לגיריס וילנה. ב-8 בנובמבר כבש את שערו הראשון בליגת האלופות בדקה ה-93 של בהפסד 2-1 לבאיירן מינכן. ב-1 בפברואר 2024 חזר לספרד וחתם לשנתיים וחצי בריאל בטיס. בנעוריו בקאמבו שיחק בנבחרות הנוער של צרפת ושיחק עמה באליפות אירופה בכדורגל עד גיל 19. במרץ 2015 החליט לייצג את הרפובליקה הדמוקרטית של קונגו אותה היה זכאי לייצג בשל שורשיו במדינה. ב-9 ביוני זומן לראשונה לסגל הנבחרת לקראת משחק הידידות נגד קמרון שנגמר בתיקו 1-1. ב-26 במרץ 2016 הבקיע את שער הבכורה שלו בנבחרת בניצחון 1-2 נגד אנגולה שהבטיח לנבחרתו את ההשתתפות בגביע אפריקה לאומות 20177. ב-5 ביוני הבקיע צמד בניצחון 1-6 נגד מדגסקר. ב-1 באפריל 2022 הודיע על פרישה מהנבחרת לאחר שכשלה בניסיונותיה להעפיל למונדיאל 2022, אולם זמן קצר לאחר מכן חזר לנבחרת. בייג'ינג גואואן גביע ה-FA הסיני: 2018 מדיה וקבצים בנושא סדריק בקאמבו בוויקישיתוף סדריק בקאמבו, ברשת החברתית אקס (טוויטר) סדריק בקאמבו, ברשת החברתית אינסטגרם סדריק בקאמבו, באתר Transfermarkt סדריק בקאמבו, באתר Soccerway סדריק בקאמבו, באתר WorldFootball.net סדריק בקאמבו, באתר National Football Teams סדריק בקאמבו, באתר FootballDatabase.eu "Cédric Bakambu". Olympique de Marseille. נבדק ב-1 באוגוסט 2022. {{cite web}}: (עזרה)